Ladina kvartal  asub Katariina ja Börsi käigu ning Vene ja Müürivahe tänava vahelisel alal ja sellest peaaegu poole võtavad enda alla endised dominiiklaste kloostri valdused. 1996. aastal käivitas mittetulunduslik kultuurifond HEREDITAS siin projekti, mille eesmärk on taastada kunagine kultuuri- ja hariduskeskus ning tõsta Tallinna vanalinna esile kui arhitektuurilist vaatamisväärsust. Samas püüavad Ladina Kvartalit kujundavad inimesed tekitada süvakultuurilist dialoogi Eesti ja maailmakultuuri vahel.